Prema ugovoru o strateškom partnerstvu koji su potpisali Telenor Banka i bugarski investicioni fond River Stiks Kapital, taj fond će preuzeti 85 odsto udela u Telenor banci, dok će Telenor zadržati 15 odsto vlasništva.

River Stiks Kapital na taj način prvi put ulazi na tržište Srbije i to, kako se navodi, u cilju pružanja lako dostupnih i jednostavnih finansijskih usluga u regionu jugoistočne Evrope.

Prema rečima generalnog direktora River Stiks Kapitala Elvina Gurija, nastaviće se ulaganje kako bi Teleonor banka zadržala poziciju prve mobilne onlajn banke u jugoistočnoj Evropi.

Telenor je banku otvorio u septembru 2014, a do sada je stekla više od 300 hiljada korisnika.